

|  |
| --- |
| Greek | ΕλληνικάΑνταπόκριση στην Υπερβολική Δόση ΟπιοειδώνΑκολουθήστε τα παρακάτω βήματα για τη χορήγηση ρινικού σπρέι (ναλοξόνης) Nyxoid  |

#### **Βήμα 1ο Ασφάλεια**

Ελέγξτε την ασφάλεια του ατόμου και του περίγυρου χώρου για τυχόν κινδύνους.

#### Βήμα 2ο Ελέγξτε για την παρουσία ενδείξεων υπερβολικής δόσης οπιοειδών

* Το άτομο δεν ανταποκρίνεται;
* Είναι οι κόρες των ματιών μικρές σαν κεφαλή καρφίτσας;
* Δεν αναπνέει κανονικά - ρηχή αργή αναπνοή, ή ροχαλητό;
* Είναι το δέρμα του χλωμό ή κρύο, είναι τα χείλη ή τα άκρα των δαχτύλων των χεριών του μπλε ή γκρι;

#### Βήμα 3ο Καλέστε το τριπλό μηδέν (000)

Εξηγήστε ότι νομίζετε ότι πρόκειται για υπερβολική δόση

#### Βήμα 4ο Ξαπλώστε το άτομο ανάσκελα

Τοποθετήστε το ανάσκελα και ελέγξτε ότι η μύτη είναι καθαρή.

#### Βήμα 5ο Κρατήστε το μπουκάλι Nyxoid έτσι ώστε το ακροφύσιο ψεκασμού να κατευθύνεται προς τα πάνω

Να θυμάστε ότι το Nyxoid περιέχει μόνο 1 δόση.

#### Βήμα 6ο Πώς να χορηγήσετε τη Ναλοξόνη από τη μύτη

* Εισαγάγετε το ακροφύσιο του Nyxoid στο ρουθούνι.
* Πιέστε το έμβολο μέχρι να κάνει κλικ για να χορηγήσετε τη δόση.

#### Βήμα 7ο Ελέγξτε ότι αναπνέει

Εάν δεν αναπνέει, χρησιμοποιήστε αναπνοές διάσωσης εάν ξέρετε πώς - δώστε 2 αναπνοές.

#### Βήμα 8ο Ανάνηψη

* Βάλτε το άτομο στη «θέση ανάνηψης» εάν ξέρετε πώς.
* Μείνετε μαζί του μέχρι να φτάσει το ασθενοφόρο.

#### Βήμα 9ο Επαναλάβετε τη χορήγηση της δόσης Nyxoid εάν χρειάζεται

* Εάν δεν υπάρχει ανταπόκριση, χορηγήστε μια 2η δόση του Nyxoid στο άλλο ρουθούνι.
* Εάν διατίθεται, χορηγήστε κι άλλη δόση κάθε 2 έως 3 λεπτά μέχρι να ανακάμψει το άτομο ή να φτάσει το ασθενοφόρο.

Χρησιμοποιήστε τη ναλοξόνη για να αντιστρέψετε την υπερβολική δόση οπιοειδών (π.χ. ηρωίνη, μορφίνη, μεθαδόνη, οξυκωδόνη, συνταγογραφούμενα οπιοειδή, φαιντανύλη). Χρειάζονται 2-5 λεπτά για να αρχίσει να δρα και διαρκεί περίπου 30-90 λεπτά.

|  |
| --- |
| Για να λάβετε αυτό το έγγραφο σε άλλη μορφή, στείλτε email στη διεύθυνση <aod.enquiries@health.vic.gov.au>Αναπαράγεται με άδεια, NSW Health © 2023.Εγκρίθηκε και δημοσιεύθηκε από την Κυβέρνηση της Βικτώριας, 1 Treasury Place, Melbourne.© Πολιτεία της Βικτώριας, Αυστραλία, Υπουργείο Υγείας, Νοέμβριος 2023.ISBN 978-1-76131-462-9 (PDF/online/MS word). Διαθέσιμο στο <www.health.vic.gov.au/aod-treatment-services/victorias-take-home-naloxone-program> |